
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 423 

27 Μαρτίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων πού αφορούν στη σύναψη 
συμβάσεων των Μονάδων Χρόνιας Αιμοκάθαρσης 
εκτός Νοσοκομείων και Κλινικών με φυσικά ή 
νομικά πρόσωπα ιδιαίτερα με ασφαλιστικούς 
οργανισμούς και ταμεία και την κοστολόγηση 


της αιμοκάθαρσης. 1 

Χαρακτηρισμός ως μνημείων δύο (2) βιομηχανικών 
καμινάδων που βρίσκονται στο Ρέθυμνο (Ν. 
Ρεθύμνης) Κρήτης, φερομένης ιδιοκτησίας Ι.Ν. 

Φραγάκη. 2 

Χορήγηση Οικονομικής Ενισχύσεως σε Ορισμένες 
Κατηγορίες Ναυτικών, λόγω Εορτών Πάσχα 
2007. 3 


ΑΠΟΦΑΣΕΙ Σ 

Αριθμ. Υ3β/Γ.Π./οικ. 37564 (1) 


Ρύθμιση θεμάτων πού αφορούν στη σύναψη συμβάσεων 
των Μονάδων Χρόνιας Αιμοκάθαρσης εκτός 
Νοσοκομείων και Κλινικών με φυσικά ή νομικά 
πρόσωπα ιδιαίτερα με ασφαλιστικούς οργανισμούς και 
ταμεία και την κοστολόγηση της αιμοκάθαρσης. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 31 του ν. 2646/1998 
«Ανάπτυξη του Εθνικού Συστήματος Κοινωνικής 
Φροντίδας και άλλες διατάξεις» (ΦΕΚ 236/Α/1998), όπως 
τροποποιήθηκε και συμπληρώθηκε με την παράγραφο 3 
του έκτου άρθρου - Κεφάλαιο Β' του ν. 3527/2007 (ΦΕΚ 
Α', 25) «Κύρωση Συμβάσεων υπέρ νομικών προσώπων 
εποπτευομένων από το Υπουργείο Υγείας και Κοινωνικής 
Αλληλεγγύης και λοιπές διατάξεις». 

2. Τις διατάξεις του άρθρου 11 του ν. 2071/1992 
«Εκσυγχρονισμός και Οργάνωση Συστήματος Υγείας» 
(ΦΕΚ 123/Α/1992). 

3. Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» πού κυρώθηκε 


με το άρθρο πρώτο του π.δ/τος 63/2000 (ΦΕΚ 98/ 
Α/2005) 

4. Τις διατάξεις του π.δ/τος 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/Α/2000) όπως 
τροποποιήθηκε και συμπληρώθηκε. 

5. Τις διατάξεις του π.δ/τος 225/2000 «Καθορισμός 
κριτηρίων κατά περιφέρεια και περιοχή, όρων 
προϋποθέσεων....για την έγκριση σκοπιμότητας και την 
ίδρυση και λειτουργία Μονάδων Χρόνιας Αιμοκάθαρσης 
εκτός Νοσοκομείων και κλινικών» (ΦΕΚ 194/Α/2000). 

6. Την υπ’ αριθμ. Υ1/10.3.2004 απόφαση του Πρωθυπουργού 
με θέμα «Μεταβολή τίτλων Υπουργείων και καθορισμός 
της σειράς τάξης των Υπουργείων» (ΦΕΚ 513/Β/2004). 

7. Την υπ’ αριθμ. 30356/15.3.2006 απόφαση του 
Πρωθυπουργού και του Υπουργού Υγείας και 
Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοιν., Αλληλεγγύης» 
(ΦΕΚ 311 /Β/2006). 

8. Την υπ’ αριθμ. 37930/ΔΙΟΕ 1264/2005 απόφαση 
του Πρωθυπουργού και του Υπουργού Οικονομίας 
και Οικονομικών 4 «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Β/2005), όπως τροποποιήθηκε με την υπ’ αριθμ. 5733/ 
ΔΙΟΕ 179/13.2.2006 (ΦΕΚ 204/Β/2006) όμοια απόφαση. 

9. Την υπ’ αριθμ. 80030/19.4.2006 απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων 
στους Υφυπουργούς Απασχόλησης και Κοινωνικής 
Προστασίας» (ΦΕΚ 501 /Β/2006). 

10. Την υπ’ αριθμ. 1501/18.7.2006 απόφαση της 
Εκτελεστικής Επιτροπής του Κεντρικού Συμβουλίου 
Υγείας. 

11. Την υπ’ αριθμ. Υ3β/Γ.Π/οικ. 132626/1.11.2006 κοινή 
υπουργική απόφαση «Ρύθμιση θεμάτων που αφορούν 
στη σύναψη συμβάσεων των Μονάδων Χρόνιας 
Αιμοκάθαρσης εκτός Νοσοκομείων και Κλινικών με 
φυσικά ή νομικά πρόσωπα ιδιαίτερα με ασφαλιστικούς 
οργανισμούς και ταμεία και την κοστολόγηση της 
αιμοκάθαρσης» (ΦΕΚ 1661/Β/2006). 

12. Το γεγονός ότι από τις διατάξεις της απόφασης 
αυτής προκαλείται επιπλέον δαπάνη ύψους 2.000.000 
Ευρώ περίπου, σε βάρος των προϋπολογισμών 
των ασφαλιστικών οργανισμών και των ταμείων, 
αποφασίζουμε: 














8956 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε το νοσήλιο αιμοκάθαρσης σε 
ανεξάρτητες Μονάδες Χρόνιας Αιμοκάθαρσης, εκτός 
Νοσοκομείων και Κλινικών, της χώρας ως εξής: 

Α) Για την κλασσική αιμοκάθαρση με διττανθρακικά (η 
χρήση οξεϊκών έχει πρακτικώς εγκαταλεκρθεί) 

Κλειστό νοσήλιο 120,75 Ευρώ συν φίλτρο και 
βελόνες. 

Β) Γ ια τις παραλλαγές της κλασσικής αιμοκάθαρσης 
ήτοι: 

- Αιμοδιήθηση (ΗΕΜΟΡΙΙΤΒΑΤΙΟΝ) 

- Αιμοδιαδιήθηση (ΗΕΜΟΟΙΑΕΙΕΤΒΑΤΙΟΝ) 

- Αιμοδιαδιήθηση (ΗΕΜΟϋΙΑΡΙΕΤΒΑΤΙΟΝ) με οη Ιίπσ 
παραγωγή υγρού υποκατάστασης. 

- Βιοδιήθηση, ελεύθερη οξεικών (ΑοοΙεΙθ ϊγθθ άίοΐΦεΙίοη) 
πού προορίζονται και περιορίζονται κατά μέγιστο στο 
40% των ασθενών ή μηνιαίων αιμοκαθάρσεων μιας 
Μονάδας για το σύνολο των αιμοκαθαιρομένων (και 
όχι καθενός ασφαλιστικού φορέα). 

Κλειστό νοσήλιο 178,25 Ευρώ συν φίλτρο και 
βελόνες. 

2. Οι Μονάδες Χρόνιας Αιμοκάθαρσης που λειτουργούν 
εκτός Νοσοκομείων και Κλινικών εφόσον πληρούν τις 
προϋποθέσεις που ορίζονται στις διατάξεις του π.δ/ 
τος 225/2000 (ΦΕΚ 194/Α/2000), δύνανται να συνάπτουν 
συμβάσεις ενός έτους με φυσικά ή νομικά πρόσωπα και 
με ασφαλιστικούς οργανισμούς και ταμεία. Οι συμβάσεις 
με τα φυσικά πρόσωπα και οι ειδικότεροι όροι τους, 
καθορίζονται ελεύθερα από τα συμβαλλόμενα μέρη. 

3/Ολες οι ιδιωτικές Μ.Χ.Α. που ιδρύονται και λειτουργούν 
βάσει των διατάξεων του π.δ/τος 225/Α/2000 (ΦΕΚ 194/ 
Α/2000) υποχρεούνται να καταβάλουν σε ξεχωριστό 
λογαριασμό του Νοσοκομείου με το οποίο συνδέονται 
επιστημονικά το 5% των νοσηλίων που εισπράττουν. 

4. Η υπ’ αριθμ. Υ3β/Γ.Π/οικ./132626/1.11.2006 κοινή 
υπουργική απόφαση και κάθε άλλη διάταξη που είναι 
αντίθετη με τις διατάξεις της παρούσας απόφασης ή 
ρυθμίζει θέματα που διέπονται με αυτή, καταργείται. 

Η ισχύς της παρούσας απόφασης αρχίζει από την 
ημερομηνία που θα δημοσιευθεί στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΠΡΟΣΤΑΣΙΑΣ 

Π. ΔΟΥΚΑΣ Σ. ΤΣΙΤΟΥΡΙΔΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΘ. ΓΙΑΝΝΟΠΟΥΛΟΣ 


Αριθμ. ΥΠΠΟ/ΔΝΣΑΚ/14184/379 (2) 

Χαρακτηρισμός ως μνημείων δύο (2) βιομηχανικών 
καμινάδων που βρίσκονται στο Ρέθυμνο (Ν. Ρεθύμνης) 
Κρήτης, φερομένης ιδιοκτησίας Ι.Ν. Φραγάκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του ν. 1558/85 «Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/26.7.1985, 

β) του ν. 3028/2002 «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
(Φ.Ε.Κ. 153/Α/28.6.2002), 

γ) του ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (Φ.Ε.Κ. 61/Α/13.4.1992), 

δ) του π.δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού» 

2. Τηνυπ’αριθμ.ΥΠΠΟ/ΔΟΕΠΥ/ΤΟΠΥΝΣ/15/3696/20.1.2004 
(ΦΕΚ 70/Β/20.1.2004) υπουργική απόφαση «Μεταβίβαση 
αρμοδιοτήτων του Υπουργού Πολιτισμού στις 
Περιφερειακές...» καθώς και την υπ’ αριθμ. ΥΠΠΟ/ΔΟΕΠΥ/ 
ΤΟΠΥΝΣ/14/3698/20.1.2004(ΦΕΚ70/Β/20.1.2004) υπουργική 
απόφαση «Οργάνωση και Λειτουργία των Συμβουλίων 
του ν. 3028/2002 στο Υπουργείο Πολιτισμού». 

3. Την εισήγηση της Διεύθυνσης Νεώτερης και 
Σύγχρονης Αρχιτεκτονικής Κληρονομιάς, την πρόταση 
της Υ.Ν.Μ. και Τεχνικών Έργων Κρήτης και τα λοιπά 
στοιχεία του φακέλου. 

4. Την ομόφωνη γνωμοδότηση του Κεντρικού 
Συμβουλίου Νεωτέρων Μνημείων με αριθμό Πρακτικού 
4/1.2.2007 (θέμα 7°), αποφασίζουμε: 

Χαρακτηρίζουμε ως μνημεία, σύμφωνα με τις 
διατάξεις του άρθρου 6 παρ. 1γ του ν. 3028/2002, 
τις δύο (2) βιομηχανικές καμινάδες και συγκεκριμένα: 
(α) της καμινάδας του πυρηνελαιουργείο «ΒΙΟ» στην 
περιοχή της Καλλιθέας Ρεθύμνου (Ν. Ρεθύμνης) 
Κρήτης, φερομένης ιδιοκτησίας Αφών Φραγάκη και (β) 
της καμινάδας του πυρηνελαιουργείου Αφων Ν. & Γ. 
Φραγάκη, στη δυτική πλευρά της πόλης του Ρεθύμνου, 
σύμφωνα με το τοπογραφικό σκαρίφημα, διότι 
πρόκειται για ενδιαφέρουσες τεχνικές κατασκευές 
που αποτελούν σημείο αναφοράς για την πόλη του 
Ρεθύμνου και τους κατοίκους της. 

Στο περιβάλλον των δύο (2) χαρακτηρισμένων ως 
μνημείων καμινάδων να τοποθετηθεί πληροφοριακό 
υλικό και εικόνες που να τις συνδέουν με τις μονάδες, 
για τις οποίες είχαν κατασκευαστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8957 


ΥΠΟΥΡΓΕΙΟ ΠΟΛΙΤΙΣΜΟΥ 
Δ.Ν.Σ.Α.Κ. 

ΜΕνεΙΤΗΝ ΥΠΟΥΡΓΙΚΗ ΑΠΟΦΑΣΗ 
„ 4 .1πΗ0/ΛΝΣΑΚ/ϊ 4184/379/14 - (3. 2007 
/ο Άϊ:··· : ' ΑΘΗΜΑι 16 /03/ 2007 

,ΑΝΙΚΟΧ_ 


ΕΘΝΙΚΟ ΤΥΠΟΓΡΑΦΕΙΟ 

Για τεχνικού; λόγον; στο σχεδιάγραμμα 
έγινε σμίκρυνση κατά ττοσοστό % 





Αριθμ. 5423.1/02/07 (3) 

Χορήγηση Οικονομικής Ενισχύσεως σε Ορισμένες 
Κατηγορίες Ναυτικών, λόγω Εορτών Πάσχα 2007. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1, Τις διατάξεις: 

α) Του άρθρου 29 του ν. 3450/2006 «Αναβάθμιση και 
αναδιάρθρωση της ναυτικής εκπαίδευσης και άλλες 
διατάξεις» (Α' 64). 

β) Του άρθρου 90 του κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

γ) Της παρ. 3 του άρθρου 22 του ν. 2362/1995 «Περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις» (Α' 247). 

δ) Της υπ’ αριθμ. 3793Θ/ΔΙΟΕ 1264/14.10.2005 κοινής 
απόψασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 
1432), όπως τροποποιήθηκε με την υπ’ αριθμ. 5733/ 
ΔΙΟΕ/179/9.2.2006 όμοια απόφαση (Β' 204). 

2. Την υπ’ αριθμ. 4826/02/4.1.2007 (θέμα 2ο) γνώμη του 
Διοικητικού Συμβουλίου του Οίκου Ναύτου. 


3. Το γεγονός ότι από τις διατάξεις της παρούσας 
απόφασης προκαλείται ετήσια δαπάνη ενός 
εκατομμυρίου πεντακοσίων επτά χιλιάδων (1.507.000,00) 
ευρώ περίπου, η οποία θα καλυφθεί εξ ολοκλήρου από 
τις εγγεγραμμένες, στον ΚΑΕ 0652 του προϋπολογισμού 
εξόδων του Οίκου Ναύτου οικονομικής χρήσεως 2007, 
πιστώσεις, αποφασίζουμε: 

1. Για τις εορτές του Πάσχα 2007, παρέχεται 
οικονομική ενίσχυση, από το Κεφάλαιο Ανεργίας και 
Ασθένειας Ναυτικών (ν. 6002/1934 ΦΕΚ Α' 37), στις κατά 
τις διατάξεις της επόμενης παραγράφου της παρούσας, 
κατηγορίες ανέργων ναυτικών. 

Το ύψος αυτής καθορίζεται σε: 

α) Διακόσια δεκαπέντε (215,00) ευρώ για τους αγάμους 
ναυτικούς. 

β) Διακόσια ογδόντα (280,00) ευρώ για τους εγγάμους 
ή τους έχοντες τέκνα. 

2. Την οικονομική ενίσχυση της παραγ. 1, δικαιούνται 
να λάβουν οι ναυτικοί που πληρούν αθροιστικά τις εξής 
προϋποθέσεις: 

α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μήνες 
τουλάχιστον μέσα στην τελευταία, πριν από την 8 η 
Απριλίου 2007 τριετία, ή είκοσι τέσσερις (24) μήνες 
συνολική θαλάσσια υπηρεσία κατά την τελευταία, πριν 
από την 8 η Απριλίου 2007, πενταετία. 

β)Έχει μεσολαβήσει, από την τελευταία απόλυσή τους 
και μέχρι την 8 η Απριλίου 2007, χρονικό διάστημα από 
τριάντα (30) ημέρες μέχρι δεκαοχτώ (18) μήνες. 

γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (Γ.Ε.Ν.Ε.) 
και έχουν κάρτα ανεργίας. 

δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής, κατά 
τον χρόνο της καταβολής και δεν προστατεύονται από 
το Ίδρυμα Κοινωνικών Ασφαλίσεων ή άλλον δημόσιο 
ασφαλιστικό φορέα. Τα επιδόματα ασθένειας και 
ανεργίας του άρθρου 19 παρ. 2 του π.δ. 894/1981 (Α' 226) 
και του π.δ. 228/1998 (Α' 176) όπως αυτά τροποποιήθηκαν 
και ισχύουν σήμερα, δεν θεωρούνται επίδομα άλλης 
μορφής. 

ε) Δεν έχουν επιδοθεί σε άλλη βιοποριστική 
απασχόληση μετά την αναγραφομένη στο ναυτικό τους 
φυλλάδιο τελευταία απόλυση ή την αναγραφομένη στα 
διαβατήριο τους ημερομηνία εισόδου στην χώρα. 

Η συνδρομή των προϋποθέσεων των περιπτώσεων (α), 
(β), (γ) και (δ), ελέγχεται από το ναυτικό φυλλάδιο και 
το διαβατήριο του δικαιούχου. 

Επικυρωμένα από τον Οίκο Ναύτου φωτοαντίγραφα 
δικαιολογητικών, φυλάσσονται στον φάκελο του 
δικαιούχου ναυτικού. Την οικονομική ενίσχυση της 
παραγ. 1, δικαιούνται να λάβουν επίσης οι κατωτέρω 
κατηγορίες ανέργων ναυτικών. 

ί. Ναυτικοί που δεν μπορούν να εργασθούν γιατί 
πάσχουν από χρόνια νοσήματα, εφ’ όσον έχουν πάνω 
από πέντε (5) χρόνια θαλάσσια υπηρεσία. 

ϋ Ναυτικοί άνεργοι εγγεγραμμένοι στο Γραφείο 
Ευρέσεως Ναυτικής Εργασίας (Γ.Ε.Ν.Ε.) που απολύθηκαν 
από τις τάξεις των Ενόπλεων Δυνάμεων μετά την 8η 
Οκτωβρίου 2006 και μέχρι την 8 η Απριλίου 2007, εφ’ όσον 
έχουν τουλάχιστον δύο (2) χρόνια συνολική θαλάσσια 
υπηρεσία. 

ίϋ. Ναυτικοί άνεργοι εγγεγραμμένοι στο Γ.Ε.Ν.Ε., που 
επιδοτήθηκαν κατά τις διατάξεις του π.δ. 228/1998 (Α' 
176), όπως αυτό τροποποιήθηκε και ισχύει σήμερα, για 
ένα εξάμηνο τουλάχιστον μετά την 8 η Απριλίου 2006 
και δεν ναυτολογήθηκαν από τότε περισσότερο από 
ένα (1) μήνα. 

ιν. Ναυτικοί χανσενικοί που νοσηλεύονται σε 
Νοσοκομείο Λοιμωδών Νόσων ή παραμένουν στο σπίτι 
τους. 

ν. Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού και στην Σχολή Θαλαμηπόλων 
κατά την περίοδο καταβολής της οικονομικής ενίσχυσης. 

νι. Ναυτικοί που φοιτούν στα Ειδικά Τμήματα 
υποψηφίων Πλοιάρχων και Μηχανικών Γ' τάξεως 
Εμπορικού Ναυτικού κατά τη περίοδο καταβολής της 
οικονομικής ενίσχυσης. 

3. Για τον υπολογισμό της αναφερόμενης στην παραγ. 
2 συνολικής θαλάσσιας υπηρεσίας, υπολογίζεται η 
υπηρεσία που έχει αποκτηθεί: 
α) σε πλοία με ελληνική Σημαία, 
β) σε πλοία με ξένη Σημαία συμβεβλημένα με το 
Ναυτικό Απομαχικό Ταμεία (Ν.Α.Τ.), 


γ) σε πλοία με ξένη Σημαία μη συμβεβλημένα με 
το Ναυτικό Απομαχικό Ταμείο (Ν.Α.Τ.), εφ’ όσον έχει 
εξαγορασθεί σύμφωνα με τις ισχύουσες διατάξεις. Το 
χρονικό διάστημα κατά το οποίο ο ναυτικός νοσηλεύθηκε 
σε Κλινική ή Νοσοκομείο, με δαπάνες του Οίκου Ναύτου 
ή του πλοιοκτήτη, υπολογίζεται ως θαλάσσια υπηρεσία 
για τον σκοπό της παρούσας απόφασης. 

Δεν προσμετρείται ως χρόνος θαλάσσιας υπηρεσίας, 
η υπηρεσία που αποκτήθηκε σε παροπλισμένα πλοία 
που δεν τηρούσαν ναυτολόγιο. 

Κατά τον υπολογισμό της θαλάσσιας υπηρεσίας και 
της ανεργίας, ο μήνας υπολογίζεται σε τριάντα (30) 
ημέρες, όπως ορίζει η περίπτωση 18 του άρθρου 1 του 
π.δ. 894/1981, ως τελευταία δε απόλυση, λογίζεται η 
ημερομηνία μέχρι την οποία ο ναυτικός δικαιούται να 
λάβει αποζημίωση ή μισθό κατά τα άρθρα 62, 66 και 75 
του Κώδικα Ιδιωτικού Ναυτικού Δικαίου ν. 3816/1958 (Α' 
32). Ναυτολόγηση μέχρι είκοσι (20) ημέρες, δεν θεωρείται 
ότι διακόπτει το απαιτούμενο διάστημα ανεργίας. 

4. Για τον χαρακτηρισμό ως χρόνιου του νοσήματος 
των ναυτικών οι οποίοι αναφέρονται στην περίπτωση 
(ί) της παραγ. 2, αρμόδιοι είναι: 

α) Η Κεντρική Υπηρεσία του Οίκου Ναύτου Πειραιά, 
για τις περιοχές αρμοδιότητος Οίκου Ναύτου Αθηνών 
- Πειραιώς και τέως Διοικήσεως Πρωτευούσης. 

β) Οι έμμισθοι ιατροί του Οίκου Ναύτου, για τις 
περιοχές αρμοδιότητος Επαρχιακών Παραρτημάτων 
Οίκου Ναύτου. 

γ) Οι ιατροί του πλησιέστερου στην κατοικία του 
δικαιούχου Δημοσίου Νοσοκομείου, για τις υπόλοιπες 
περιοχές. 

5. Η οικονομική ενίσχυση της παραγράφου 1 
καταβάλλεται από 1.3.2007 έως 30.3.2007 στους 
δικαιούχους, με την προσέλευση τους στον Οίκο Ναύτου 
Πειραιά ή στα κατά τόπους Κεντρικά Λιμεναρχεία, 
Λιμεναρχεία, Υπολιμεναρχεία και λοιπές Λιμενικές 
Αρχές, οι οποίες έχουν εξουσιοδοτηθεί για τον σκοπό 
αυτό. 

6. Η καταβολή της οικονομικής ενίσχυσης, πλην της 
περιπτώσεως (ίν) της παραγράφου 2, καταχωρείται 
από την Αρχή που την καταβάλλει με ειδική πράξη στο 
φυλλάδιο του ναυτικού, και ο δικαιούχος υπογράφει 
σχετική απόδειξη. 

Αν ο δικαιούχος δεν γνωρίζει να υπογράφει, η καταβολή 
γίνεται μπροστά σε δύο μάρτυρες, που υπογράφουν την 
απόδειξη, αντί του δικαιούχου. 

7. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Μαρτίου 2007 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Π. ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 

